wickkiey/tamil-wikipedia-markdown huggingface dataset:
# பாண்டான் மக்களவைத் தொகுதி



**பாண்டான்** (மலாய்: *Pandan*; ஆங்கிலம்: *Pandan*; சீனம்: *香兰*); என்பது மலேசியா, சிலாங்கூர் உலு லங்காட் மாவட்டதில் அமைந்துள்ள ஒரு புறநகர்ப்பகுதி; மற்றும் ஒரு நாடாளுமன்றத் தொகுதி (**P100**) ஆகும்.  

இந்தத் தொகுதி 2002-ஆம் ஆண்டில் உருவாக்கப்பட்டது. 2003-ஆம் ஆண்டு முதல் மலேசிய மக்களவையில் (*Dewan Rakyat*) பிரதிநிதித்துவம் படுத்தப் படுகிறது.  

## பொது

2022-ஆம் ஆண்டு மலேசியப் பொதுத் தேர்தலில் (*2022 Malaysian General Election*) இந்தத் தொகுதியில் பாக்காத்தான் ஹரப்பான் கூட்டணியின் பி.கே.ஆர்.யின் சார்பில் ராபிஸி ராம்லி (*Mohd Rafizi Ramli*) என்பவர் போட்டியிட்டு வெற்றி பெற்றார்.  

2022- ஆம் ஆண்டு அன்வார் இப்ராகிம் அமைச்சரவையில் பொருளாதாரத் துறை அமைச்சராக நியமிக்கப்பட்டு உள்ளார். இவர் திராங்கானு மாநிலத்தின் பெசுட் நகர்ப் பகுதியில் பிறந்தவர். கிழக்கு கடற்கரை நகரமான கெமாமான் பகுதியில் வளர்ந்தவர். இவர் ஓர் ஏழ்மையான பின்னணியில் இருந்து வந்தவர்; இவரின் தந்தையார் ரப்பர் மரம் சீவும் தொழில் செய்தவர்.  

பாண்டான் நாடாளுமன்றத் தொகுதியின் பரப்பளவு 20 சதுர கி.மீ. 2022-ஆம் ஆண்டு புள்ளி விவரங்களின்படி 148,730 வாக்காளர்கள் உள்ளனர்.  

## பாண்டான் நாடாளுமன்றத் தொகுதி
| பாண்டான் தொகுதி நாடாளுமன்ற உறுப்பினர்கள் |  |  |  |
| --- | --- | --- | --- |
| 11-ஆவது | 2004–2008 | ஓங் தீ கியாட் | பாரிசான் (மசீச) |
| 12-ஆவது | 2008–2013 |  |  |
| 13-ஆவது | 2013–2018 | ராபிசி ராம்லி | (பிகேஆர்) |
| 14-ஆவது | 2018–2022 | வான் அசிசா வான் இஸ்மாயில் | பாக்காத்தான் (பிகேஆர்) |
| 15-ஆவது | 2022-தற்போது வரையில் | ராபிசி ராம்லி | } |

### சட்டமன்றத் தொகுதிகள்
| 1955–59* | 1959–1974 | 1974–1986 | 1986–1995 | 1995–2004 | 2004–2018 | 2018–தற்போது வரையில் |
| --- | --- | --- | --- | --- | --- | --- |
| பாண்டான் | செம்பாக்கா |  |  |  |  |  |
| பாண்டான் இண்டா |  |  |  |  |  |  |
| தெராத்தாய் | } |  |  |  |  |  |

## மலேசியப் பொதுத் தேர்தல், 2022 முடிவுகள்

| கட்சி | வேட்பாளர் | வாக்குகள் | (%) |  |
| --- | --- | --- | --- | --- |
| பாக்காத்தான் அரப்பான் | **ராபிசி ராம்லி** | align=74,002 | align=63.98 |  |
| - | பெரிக்காத்தான் நேசனல் | முகமட் ராபிக் | align=25,706 | align=22.23 |
| பாரிசான் நேசனல் | லியோங் கோக் வீ | align=11,664 | align=10.09 |  |
| சபா பாரம்பரிய கட்சி | ஓங் தி கீட் | align=3,323 | align=2.87 |  |
| தாயகப் போராளிகள் கட்சி | நதியா அனாபியா | align=961 | align=0.83 | } |
# தத்தனேரி



**தத்தனேரி** (*Thathaneri*) என்பது இந்தியா தீபகற்பத்தின் தமிழ்நாடு மாநிலத்தில் மதுரை மாவட்டம் தன்னகத்தே கொண்டுள்ள ஒரு புறநகர்ப் பகுதியாகும். தத்தனேரியில் கண்மாய் ஒன்று அமையப்பெற்று தத்தனேரிக்கும் அதன் அண்மைய ஊர்களுக்கும் பயனுள்ளதாக இருக்கிறது.  

## அமைவிடம்
கடல் மட்டத்திலிருந்து சுமார் 162 மீட்டர் உயரத்தில் அமைந்துள்ள தத்தனேரி ஊரின் புவியியல் ஆள்கூறுகள் 9°56'30.5"N, 78°06'25.6"E (அதாவது, 9.941800°N, 78.107100°E) ஆகும்.  
## அருகிலுள்ள ஊர்கள்
மதுரை, செல்லூர், கோரிப்பாளையம், விளாங்குடி மற்றும் ஆரப்பாளையம் ஆகியவை தத்தனேரிக்கு அருகிலுள்ள முக்கிய ஊர்களாகும்.  
## போக்குவரத்து
### சாலைப் போக்குவரத்து
தத்தனேரியில் நான்கு வழிச் சாலை ஒன்று உள்ளது. கோரிப்பாளையம் பகுதி வழியாக தத்தனேரி நான்கு வழிச் சாலையை அடைய, செல்லூர் இரயில்வே மேம்பாலத்தின் இடது பக்கத்தில் கீழ்மட்ட சாலை ஒன்று சுமார் ரூ.9.50 கோடி செலவில் உருவாகிறது. மதுரை மாநகராட்சி பேருந்து சேவைகள் மூலம் தத்தனேரி பயனடைகிறது. தத்தனேரியிலிருந்து சுமார் ஒரு கி.மீ. தூரத்திலேயே மதுரை - ஆரப்பாளையம் பேருந்து நிலையம் அமையப்பெற்றுள்ளது. மேலும், இங்கிருந்து சுமார் 3.5 கி.மீ. தூரத்தில், மதுரையின் நடுப்பகுதியில் மதுரை - பெரியார் பேருந்து நிலையம் அமைந்துள்ளது. மற்றும் சுமார் 4.5 கி.மீ. தொலைவில் மதுரை - அண்ணா நகர் பேருந்து நிலையம் உள்ளது. மேலும், மாட்டுத்தாவணியிலுள்ள மதுரை எம்.ஜி.ஆர் ஒருங்கிணைந்த பேருந்து நிலையம் தொடங்கி, அண்ணா பேருந்து நிலையம், செல்லூர், தத்தனேரி வழியாக பாத்திமா கல்லூரி வரை 2022 ஆம் ஆண்டு நவம்பர் மாதம் முதல் புதிய போக்குவரத்து சேவை நடைபெறுகிறது.  
### தொடருந்து போக்குவரத்து
தூங்கா நகரம் என்று அழைக்கப்படும் மதுரையின் மையப்பகுதியில் அமைந்துள்ள மதுரை சந்திப்பு தொடருந்து நிலையம், தத்தனேரியிலிருந்து சுமார் 3 கி.மீ. தூரத்தில் உள்ளது.  
### வான்வழிப் போக்குவரத்து
தத்தனேரியிலிருந்து சுமார் 16 கி.மீ. தொலைவில் அவனியாபுரம் பகுதியில், மதுரை வானூர்தி நிலையம் அமைந்துள்ளது.  
## மருத்துவம்
தத்தனேரியில் தொழிலாளர் நல மாநில ஈட்டுறுதி (இ. எஸ். ஐ.) மருத்துவமனை ஒன்று உள்ளது.  
## மயானம்
தத்தனேரி, செல்லூர், கோரிப்பாளையம் மற்றும் அவற்றைச் சுற்றியுள்ள பகுதிகள் பயனடைய, தத்தனேரியில் மயானம் ஒன்று உள்ளது. எரிவாயு மூலம் செயல்படும் இரண்டு எரிவாயு ஆலைகள் கொண்ட இந்த மயானம், பழமை வாய்ந்தது.  
## அரசியல்
தத்தனேரி பகுதியானது, மதுரை மத்தி (சட்டமன்றத் தொகுதி)க்குட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் பழனிவேல் தியாகராஜன். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# மகாவீரர் சமணக் கோயில், ஓசியான்


களின் சிற்பங்கள்]]  
**ஓசியான் மகாவீரர் சமணக் கோயில்** (**Mahavira Jain temple**), இந்தியாவின் இராஜஸ்தான் மாநிலத்தின் ஜோத்பூர் மாவட்டத்திலுள்ள ஓசியான் எனும் ஊரில் மகாவீரருக்கு அர்ப்ப்பணிக்கப்பட்ட கோயில் ஆகும். இக்கோயில் கிபி 783ல் கூர்ஜர-பிரதிகார வம்ச மன்னர் வத்சராஜன் நிறுவினார். இக்கோயில் கூர்ஜர-பிரதிகாரக் கட்டிடக்கலையில் கட்டப்பட்டுள்ளது. இக்கோயிலை தற்போது சமண சமயத்தின் சுவேதாம்பரர் பிரிவின் மங்கள்சிங் ரத்தன்சிங் தேவ் அறக்கட்டளையினர் நிர்வகித்து வருகின்றனர்.  
## படக்காட்சிகள்

## பராமரிப்பு
இந்தியத் தொல்லியல் ஆய்வகம் இக்கோயிலின் பராமரிப்பை ஏற்றுள்ளது.  

## இதனையும் காண்க
- சமணப் புனிதத் தலங்கள்
### அடிக்குறிப்புகள்

### ஊசாத்துணை
#
# மலேய மரநாய்



**மலேய மரநாய்** (*Malayan weasel*)*மசுதெல்லா நுடிபிசு*) அல்லது **மலாய் மரநாய்** என்பது மலாய் தீபகற்பம் மற்றும் சுமத்ரா மற்றும் போர்னியோ தீவுகளில் காணப்படும் அகணிய உயிரி ஆகும். இது மரநாய் சிற்றினங்களுள் ஒன்று. இது செம்பட்டியலில் தீவாய்ப்புக் கவலை குறைந்த இனம் என்று பட்டியலிடப்பட்டுள்ளது.  

போர்னியோவில், இது உயரத்தில் உள்ள எண்ணைமரக் காடுகளில் காணப்படுகின்றது.  

## சூழலியல் மற்றும் நடத்தை
மலேய மரநாய் குறித்த தகவல்கள் போதுமானதாக இல்லை. இவை குறைந்த அடர்த்தியில் காணப்படுகிறது. இதன் உடல் நிலத்தில் வாழும் வகையில் அமைந்துள்ளது. எனவே இவற்றால் மரம் ஏற இயலாது. இவற்றின் உணவு முறை குறித்து ஆய்வுப் பூர்வ தகவல்கள் இல்லை. ஆனால் மற்ற சிறிய மரநாய்கள் போலவே இருக்கும் என்று கருதப்படுகிறது. பெரும்பாலும் மாமிச உண்ணிகள். கொறித்துண்ணிகள், பறவைகள், முட்டைகள் மற்றும் சிறிய ஊர்வனவற்றை உண்ணுகின்றன. இந்தச் சிற்றினத்தின் பெரும்பாலான உயிரிகள் பகல் நேர விலங்குகளாக உள்ளன. ஆனால் மலேய மரநாய்கள் இரவாடி வகையினைச் சார்ந்தவையா என்பதைத் தீர்மானிக்கக் கூடுதல் ஆராய்ச்சி தேவை. பெரும்பான்மையான நேரத்தில் இவை ஒற்றை விலங்குகளாகக் காணப்படுகின்றன. இதன் இனப்பெருக்கம் பற்றி அதிகம் அறியப்படவில்லை. ஆனால் நான்கு குட்டிகள் வரை ஈணுவதாகப் பதிவு செய்யப்பட்டுள்ளன.  

## வகைப்பாட்டியல்
மலேய மரநாயில் இரண்டு துணையினங்கள் உள்ளன. அவை:  

- *ம. நு. நுடிப்சு*
- *ம. நு. லுகோசிபாலசு*

## மனிதர்களுடனான உறவு
மிகவும் சீரழிந்த காடுகள், தோட்டங்கள் மற்றும் புறநகர்ப் பகுதிகளில் உள்ள மலேய மரநாய்கள் மனிதர்களுடன் சகிப்புத்தன்மை கொண்டவை என்று கூறுகின்றன. மலேய மரநாய்கள் சில சமயங்களில் கிராமவாசிகளால் மருத்துவப் பயன்பாடு, உணவு, உரோமங்கள், கோழிகளைக் கொல்வதற்காகவும் கொல்லப்படுகின்றன. சில பகுதிகளில் இவை கிராமங்களில் பயிர்களைச் சேதப்படுத்தும் எலிகளை வேட்டையாட அனுமதிக்கப்படுகின்றன. ஒட்டுமொத்த எண்ணிக்கை நிலையானதாக இருந்தாலும், இதன் எண்ணிக்கை குறைவதன் காரணமாக தீபகற்ப மலேசியா மற்றும் தாய்லாந்தில் மலாய மரநாய்கள் பாதுகாக்கப்படுகின்றன.
# ஆசாத் அலி கான்



**ஆசாத் அலி கான்** (1 டிசம்பர் 1937 - 14 ஜூன் 2011) ஓர் இந்திய ருத்ர வீணை இசைக்கலைஞர் ஆவார். இவர் இந்தியாவின் சிறந்த ருத்ர வீணை வாசிப்பவராக 'தி இந்து' நாளிதழால் வர்ணிக்கப்பட்டார். இவருக்கு 2008 ஆண்டில் பத்ம பூஷன் விருது வழங்கப்பட்டது.  

## இளமைக்காலம்

கான் 1937 ஆம் ஆண்டு ஆல்வாரில் பிறந்தார். அவரது குடும்பத்தில் ருத்ர வீணை வாசிப்பவர்களில் இவர் ஏழாவது தலைமுறை ஆவார். எனவே கான் இசைச் சூழலில் வளர்ந்தார் மேலும் ஜெய்ப்பூரில் உள்ள பீங்கர் கரானாவில் (ருத்ர வீணை வாசிப்பின் ஸ்டைலிஸ்டிக் பள்ளி) பதினைந்து ஆண்டுகளாக குரலிசை கற்றுக் கொண்டார்.  

## பாரம்பரியம்
அவரது மூதாதையர்கள் 18 ஆம் நூற்றாண்டில் ராம்பூர், உத்தரபிரதேசம் மற்றும் ராஜஸ்தானின் ஜெய்ப்பூர் அரசவைகளில் அரச இசைக்கலைஞர்களாக இருந்தனர். அவரது தாத்தா ரஜப் அலி கான் ஜெய்ப்பூரில் அரசவை இசைக்கலைஞர்களின் தலைவராக இருந்தார். அவரது தாத்தா முஷாரப் கான் (இறப்பு 1909) அல்வாரில் அரசவை இசைக்கலைஞராக இருந்தார், மேலும் 1886 இல் லண்டனில் இசை நிகழ்ச்சி நடத்தினார். கானின் தந்தை சாதிக் அலி கான் ஆல்வார் அரசவையிலும், ராம்பூர் நவாப்பிலும் 35 ஆண்டுகள் இசைக்கலைஞராக இருந்தார்.  

## இசை வாழ்க்கை
ருத்ர வீணையைத் தொடர்ச்சியாக வாசித்துக் கொண்டிருந்த சிலருள் கானும் ஒருவராவார். தருபத் பள்ளியின் நான்கு பிரிவுகளில் ஒன்றான கந்தார் பாணியில் வாசிக்குப்பவர்களுள் எஞ்சியிருப்பவர் இவரே. அவர் ஆஸ்திரேலியா, அமெரிக்கா, ஆப்கானிஸ்தான் மற்றும் இத்தாலி மற்றும் பல ஐரோப்பிய நாடுகள் உட்பட பல நாடுகளில் இசை நிகழ்ச்சிகளை நடத்தினார், மேலும் அமெரிக்காவில் இசை வகுப்புகளை நடத்தினார். கான் அகில இந்திய வானொலியில் பணிபுரிந்தார், டெல்லி பல்கலைக்கழகத்தில் இசை மற்றும் நுண்கலை பீடத்தில் 17 ஆண்டுகள் சிதார் கற்பித்தார், மேலும் அவர் ஓய்வு பெற்ற பிறகும் மாணவர்களுக்கு தனிப்பட்ட முறையில் பயிற்சி அளித்தார். கானின் மாணவர்களில் அவரது மகன் ஜக்கி ஹைதர், கார்ஸ்டன் விக்கே, கொல்கத்தாவைச் சேர்ந்த பிக்ரம்ஜீத் தாஸ், ஜோதி ஹெக்டே மற்றும் பாடகர் மதுமிதா ரே ஆகியோர் அடங்குவர். இந்தியாவின் சிம்லாவைச் சேர்ந்த டாக்டர் கேசவ் ஷர்மாவும் சிதார் மற்றும் துருபத் ஆகியவற்றைக் கற்ற அவரது சீடராக பல ஆண்டுகள் இருந்தார். ருத்ர வீணையைப் படிப்பதில் இந்தியர்களிடையே விருப்பமின்மை மற்றும் இந்திய மாணவர்களைக் காட்டிலும் அதிகமான வெளிநாட்டு மாணவர்களைக் கொண்டிருப்பதை கான் விமர்சித்தார். ஷியா முஸ்லீமான கான் சிவபெருமானால் உருவாக்கப்பட்டதாக அவர் நம்பிய இசைக்கருவியான ருத்ர வீணையைப் பாதுகாப்பதில் ஈடுபட்டார்.  

## விருதுகள்
1977 ஆம் ஆண்டு சங்கீத நாடக அகாடமி விருது மற்றும் 2008 ஆம் ஆண்டு இந்திய குடியரசுத் தலைவர் பிரதீபா பாட்டீலால் வழங்கப்பட்ட பத்ம பூஷன் விருது உட்பட பல தேசிய விருதுகளை கான் பெற்றார்.  

## மரணம்
கான் 14 ஜூன் 2011 அன்று புதுதில்லியில் உள்ள அகில இந்திய மருத்துவ அறிவியல் கழகத்தில் மரணமடைந்தார்.
# பில்லிடைட்டு



**பில்லிடைட்டு** (*Billietite*) என்பது ஓர் அசாதாரணமான யுரேனியக் கனிமமாகும். இக்கனிமத்தில் பேரியம் கலந்துள்ளது. பில்லிடைட்டின் மூலக்கூறு வாய்ப்பாடு Ba(UO<sub>2</sub>)<sub>6</sub>O<sub>4</sub>(OH)<sub>6</sub>•8H<sub>2</sub>O. என்பதாகும். பொதுவாக தெளிவான மஞ்சள் நிறத்தில் செஞ்சாய்சதுரப் படிகங்களாக இது தோன்றுகிறது. பெல்சியம் நாட்டின் கெண்ட்டு நகரத்திலுள்ள கெண்ட்டு பல்கலைக்கழகத்தில் பணிபுரிந்த படிகவியலாளரான வலேரே லூயிசு பில்லியெட்டு (1903-1944) என்பவரின் நினைவாக இக்கனிமத்திற்கு பில்லிடைட்டு எனப் பெயரிடப்பட்டது.  

காங்கோ சனநாயகக் குடியரசின் ஆட்-கடங்கா மாகாணத்தில் உள்ள சிங்கோலோப்வே கனிமத்துடன் சேர்ந்து யுரேனியம் சுரங்கத்தின் பகுதியில் பில்லிடைட்டு முதன் முதலாகக் கண்டுபிடிக்கப்பட்டது.
# யுரேனைல் ஆக்சலேட்டு



**யுரேனைல் ஆக்சலேட்டு** (*Uranyl oxalate*) UO<sub>2</sub>C<sub>2</sub>O<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெளிர் மஞ்சள் நிறத்தில் தூள் நிலையில் இது காணப்படுகிறது. அணு எரிபொருள் சுழற்சியின் முன்னும் பின்னுமான தொழில்துறை அணுசக்தி செயல்முறைகளில் இது பெரும்பாலும் உருவாகிறது. நீருறிஞ்சும் தன்மை காரணமாக, யுரேனைல் ஆக்சலேட்டு நீரிழப்பு நிலையில் அரிதாகவே காணப்படுகிறது. பொதுவாக அறை வெப்பநிலையில் முந்நீரேற்று வடிவத்தில் (UO<sub>2</sub>C<sub>2</sub>O<sub>4</sub>·3H<sub>2</sub>O)(UO2C2O4·3H2O) யுரேனைல் ஆக்சலேட்டு காணப்படுகிறது. அறை வெப்பநிலையில் இந்த தூளானது P21/c என்ற இடக்குழுவுடன் ஒற்றை சரிவு படிக அமைப்பை வெளிப்படுத்துகிறது.  

யுரேனைல் ஆக்சலேட்டு முந்நீரேற்றை ஆக்சாலிலிக் அமிலத்துடன் யுரேனைல் நைட்ரேட்டு அறுநீரேற்றை வினைபுரியச் செய்து தயாரிக்கலாம்.  

மின்காந்தக் கதிர்வீச்சின் வெப்பப்படுத்தும் திறனை அறியப் பயன்படும் கதிர் செறிவு அளவிகளில் யுரேனைல் ஆக்சலேட்டு பயன்படுத்தப்படுகிறது.
# தெவுக்குரி


**தெவுக்குரி** (**Deukhuri**) , நேபாள நாட்டின் மத்திய மேற்கில் அமைந்த லும்பினி மாநிலத்தின் தலைநகரான 6 டிசம்பர் 2020 அன்று அறிவிக்கப்பட்டது.6 டிசம்பர் 2022 அன்று தலைநகரை தெவுக்குரி நகரத்திற்கு மாற்றப்பட்டது.தெவுக்குரி நகரம் தாங் மாவட்டத்தில் ரப்தி ஆற்றின் கரையில் அமைந்துள்ளது.நேபாள நாட்டின் தலைநகரான காத்மாண்டிற்கு மேற்கே 420.3 கிலோ மீட்டர் தொலைவில் தெவுக்குரி நகரம் உள்ளது. இந்நகரம் கடல் மட்டத்திலிருந்து 88 மீட்டர் முதல் 405 மீட்டர் உயரத்தில் உள்ளது. லும்பினி மாநிலத்தின் தற்காலிக தலைநகராக ரூபந்தேஹி மாவட்டத்தில் உள்ள பூத்வல் நகரம் இருந்தது.  

மகேந்திரா நெடுஞ்சாலை தெவுக்குரி நகரம் வழியாகச் செல்கிறது. தாரு மக்கள் தெவுக்குரி சமவெளியில் வாழ்கிறார்கள்.
# தவல்சிங் சாலா



**தவல்சிங் நரேந்திரசிங் சாலா ** என்பவர் குசராத்து மாநிலத்தினை சேர்ந்த சுயேச்சை அரசியல்வாதி ஆவார். இவர் 2017ஆம் ஆண்டு நடைபெற்ற குசராத்து சட்டமன்றத் தேர்தலில் இந்தியத் தேசிய காங்கிரசின் வேட்பாளராக பயாத் சட்டமன்றத் தொகுதியிலிருந்து குசராத்து சட்டமன்ற உறுப்பினராகத் தேர்ந்தெடுக்கப்பட்டார், இவர் மீண்டும் 2022-ல் நடைபெற்ற குசராத்து சட்டமன்றத் தொகுதியில் சுயேச்சை வேட்பாளராக மீண்டும் போட்டியிட்டு வெற்றிபெற்றார். இவர் குசராத்தின் கோலி சமூகத்தைச் சேர்ந்தவர்.  

சாலா மற்றும் அல்பேஷ் தாக்கூர் இந்தியத் தேசிய காங்கிரசில் இருந்து வெளியேறி, குசராத்தில் நடைபெற்ற 2019ஆம் ஆண்டு இந்திய மாநிலங்களவைத் தேர்தலில் போட்டியிட்டுத் தோல்வியடைந்தனர்.  

இவர் *குசராத்து சத்ரிய தாக்கூர் சேனாவின்* துணைத் தலைவர் ஆவார். இவர் தாக்கூர் சேனா செய்தித் தொடர்பாளராகவும் இருந்துள்ளார்.  

சாலா மீண்டும் 21 அக்டோபர் 2019 அன்று நடைபெற்ற இடைத்தேர்தலில் பயத் தொகுதியில் போட்டியிட்டு காங்கிரசு வேட்பாளரிடம் தோல்வியடைந்தார்.
# ஆயா (பணிப்பெண்)

வில் ஆங்கிலேயரின் குழந்தைகளை பராமரிக்கும் இரண்டு ஆயாக்கள்]]  

**அமா** அல்லது **ஆயா** (**amah** or **ayah**) (, , , மத்தியகால லத்தீன்: *amma*; or *ayah*, , இலத்தீன்: *avia*, Tagalog: *yaya*) ஒரு குடும்பத்தின் சிறு குழந்தைகளுக்கு உணவு ஊட்டுதல், குளிப்பாட்டுதல், விளையாட வைத்தல், தூங்க வைத்தல், துணிகளை சுத்தம் செய்தல் போன்ற பணிகளுடன் வீட்டு வேலைகளை செய்யும் வீட்டுப் பணிப் பெண் ஆவார். கிழக்காசியாப் பகுதிகளில் இவ்வகையான பணிப்பெண்களை **அமா** என்றும். தெற்காசியாவில் என்பது இப்பணிப்பெண்களை **ஆயா** என்றும் அழைப்பர்.  

## அகராதிகளில் **ஆயா** அல்லது *அமா* எனும் சொல்
**அமா** அல்லது *ஆயா* என்பதற்கு அகராதிகள் பால் கொடுக்கும் செவிலி, தாதி, வீட்டுப் பணிப்பெண், பாட்டி, ஒரு மரியாதைச் சொல் என்ற பொருட்களில் வழங்குகிறது.  

## ஆயாக்களின் பங்கு

பதினெட்டாம் நூற்றாண்டின் பிற்பகுதியில் பிரித்தானிய கிழக்கிந்திய கம்பெனி மற்றும் பிரித்தானிய இந்தியாவின் ஆட்சியில், பிரித்தானியக் குடும்பத்தினரின் குழந்தைகளை பராமரிக்க இந்தியப் பெண்களை பணிக்கு அமர்த்தினர். இந்த ஆயாக்கள் பிரித்தானியக் குடும்பத்தினருடன் தங்கி பணிபுரிந்தனர். . பத்தொன்பதாம் மற்றும் இருபதாம் நூற்றாண்டின் முற்பகுதியில் இலங்கை, சிங்கப்பூர், மலேசியா, பிலிப்பைன்ஸ் மற்றும் ஹாங்காங் நாட்டு பெண்கள், ஆங்கிலேயர்களின் குடும்பக் குழந்தைகளை பராமரிப்பதற்கு ஆயாக்களாக பணியில் அமர்த்தப்பட்டனர். ஆங்காங் நாட்டில் இப்பணிப்பெண்களை **யாயா** என அழைத்தனர். மேலும் பிரித்தானியக் குடும்பங்களுடனும், குழந்தைகள் தங்கள் பெற்றோர் இல்லாமல் ஆசியா, ஐரோப்பா மற்றும் ஆஸ்திரேலியா போன்ற நாடுகளுக்கு கடல் வழியாக ஆயாக்களுடன் பயணம் செய்தனர்.  
## இதனையும் காண்க
- ஆயாக்கள் இல்லம்
# மலாய் பாணியிலான விருதுகள்

**மலாய் பாணியிலான விருதுகள்** என்பது (மலாய்: *Darjah kebesaran Melayu*; ஆங்கிலம்: *Malay styles and titles*); புரூணை, இந்தோனேசியா, மலேசியா, சிங்கப்பூர் மற்றும் தெற்கு பிலிப்பீன்சு போன்ற நாடுகளில் பரவலாகப் பயன்படுத்தப்படும் மலாய் மக்களின் பாணிகள், பட்டங்கள் மற்றும் மரியாதைக்குரிய விருதுகளைக் கொண்ட ஒரு சிக்கலான பயன்பாட்டு முறைமை ஆகும்.  

புரூணை, மலேசியா, சிங்கப்பூர் மற்றும் இந்தோனேசியாவின் பல மாநிலங்கள் தொடர்ந்து கௌரவப் பட்டங்களை வழங்கி வருகின்றன.  

மலேசியாவில், அனைத்து மலாய் பாணியிலான விருதுகளும்; ஆண்களுக்கும் பெண்களுக்கும் வழங்கப் படுகின்றன. விருதைப் பெறுவரின் மனைவியும் அந்த விருதைத் தன் பெயருடன் இணைத்துக் கொள்ளலாம். ஆனால் விருதைப் பெறும் ஒரு பெண்ணின் கணவரால் அந்த விருதைத் தன் பெயருடன் இணைத்துக் கொள்ள இயலாது.
# சுகரகசிய உபநிடதம்



**சுகரகசிய உபநிடதம்** (*Shukarahasya Upanishad*) இரகசிய உபநிடதம் என்றும் அழைக்கப்படும் இது சமசுகிருதத்தில் எழுதப்பட்ட இந்து சமயத்தின் சிறிய உபநிடதங்களில் ஒன்றாகும். சாமன்ய உபநிடதங்களில் ஒன்றின் கீழ் வகைப்படுத்தப்பட்டுள்ள இது கிருஷ்ண யசுர் வேதத்துடன் இணைக்கப்பட்டுள்ளது.  

உரைநடை மற்றும் வசனங்களின் கலவையாக அமைந்துள்ள இது ஆறு பகுதிகளைக் கொண்டுள்ளது. வியாசரின் மகனான சுகருக்கும் சிவனுக்கும் இடையிலான உரையாடலாக இது கட்டமைக்கப்பட்டுள்ளது. மிக இளம் வயதிலேயே சந்நியாசி (துறவி) ஆனவர் என்று இந்து மதத்தில் சுகர் கொண்டாடப்படுகிறார்.  

நான்கு வேதங்களில் உள்ள பழங்கால அடுக்குகளில் இருந்து நான்கு மகாவாக்கியங்கள் அல்லது புனிதமான கூற்றுகள் ஒவ்வொன்றையும் பிரித்தெடுத்து விவரித்து, அவற்றை தியானப் பொருளாக வழங்குவதில் இந்த உரை குறிப்பிடத்தக்கது. சிவனிடமிருந்து சுகர் ஆன்ம விடுதலையை அடைந்தார் என்று உரை வலியுறுத்துகிறது. இந்த உபநிடதம், இராமனால் அனுமனுக்கு விவரிக்கப்பட்டதாகக் கூறபடும். முக்திகா நியதியின் 108 உபநிடதங்களின் தெலுங்கு மொழித் தொகுப்பில் 35 வது இடத்தில் பட்டியலிடப்பட்டுள்ளது .  

## உள்ளடக்கம்
இந்துக் கடவுளான பிரம்மாவிடம் முனிவர்கள் தங்களுக்கு இந்த இரகசிய உபநிடதத்தைக் கற்பிக்கும்படி கேட்பதுடன் உரை தொடங்குகிறது. நான்கு வேதங்களைத் தொகுத்த வியாசரின் மகனான சுகர் தனக்கு கல்வி கற்க பிரம்மனிடம் ஆலோசனை கேட்டபோது, சிவனிடம் கற்றுக்கொண்டதை கற்பிப்பதாக பிரம்மா பதிலளித்தார். அதன்பிறகு உரையானது உரைநடை மற்றும் வசனங்களின் கலவையை சிவனுக்கும் சுகருக்கும் இடையேயான சொற்பொழிவாக செல்கிறது, சிவன் இந்த உபநிடதத்தை ஆறு பகுதிகளாகக் கூறுகிறார்.  

பிரணவ மந்திரத்துடன் ( ஓம் ) உரை தொடங்குகிறது. அறிவு, கவிதை அலகு, விதை, இலக்கு மற்றும் விடுதலையின் சக்தி ஆகியவற்றைக் கொண்டுள்ளது..  

**தத்துவமசி** என்பதில் **தத்** என்பது பரமகம்சரையும் வாமதேவரையும் குறிக்கிறது, **த்வம்** விஷ்ணுவையும் வசுதேவரையும் குறிக்கிறது. **அசி** என்பது அர்த்தநாரீசுவரரையும் நரசிம்மத்தையும் குறிக்கிறது என்று உரை வலியுறுத்துகிறது. இவை அனைத்தும், ஆன்மாவாக தனக்குள்ளும், எல்லா உயிரினங்களிலும், எல்லா இடங்களிலும் இருப்பதாக உபநிடதம் கூறுகிறது. இதையே வேதங்களின் ஆறு அங்கங்கள் கற்பிக்க வேண்டும் என்று உரை கூறுகிறது.  

இந்த அறிவு, குருவிடமிருந்து கேட்கப்பட வேண்டும். பின்னர் அதை முழுமையாகப் புரிந்துகொள்ளும் வரை சிந்திக்க வேண்டும், தியானிக்க வேண்டும் என்று சுகரகசிய உரை கூறுகிறது. இறுதியான பிரம்மத்தைப் புரிந்துகொள்பவர் பிரம்மனாக மாறுகிறார். சுகர் சிவனின் இந்த வழிகாட்டுதலைப் பின்பற்றினார். மேலும் பிரபஞ்சத்துடன் ஒன்றாகிவிடுகிறார். இளம் வயதிலேயே உலகத்திலிருந்து பிரிந்து, ஒரு ஆன்ம விடுதலையை அடைந்து சுதந்திரமான விடுதலையான வாழ்க்கையை வாழத் தொடங்கினார். ஆரம்பத்தில் வியாசர் தனது மகனின் பிரிவால் பாதிக்கப்பட்டிருந்தாலும், முழு பிரபஞ்சமும் அவரும் சுகரின் துறவறத்தால் மகிழ்ந்தனர்.  

## இதனையும் பார்க்கவும்

- ஆத்ம உபநிடதம்
- ஜபால உபநிடதம்
- நிர்வாண உபநிடதம்
- யோகதத்துவ உபநிடதம்
# ஆயாக்கள் இல்லம்



, ஆண்டு 1900]]  

**ஆயாக்கள் இல்லம்** (**Ayahs' Home**), பிரித்தானியப் பேரரசில் காலனி ஆதிக்கத்தில் இருந்த தெற்காசியா, தென்கிழக்காசியா மற்றும் கிழக்காசியா நாடுகளில் வாழ்ந்த ஆங்கிலேயர்களின் குடும்பக் குழந்கதைகளை ஆயாக்கள் பராமரித்து வந்தனர். ஆங்கிலேயர்கள் தங்கள் பணி முடிந்து தாய் நாட்டிற்கு குடும்பத்தினருடன் திரும்பிய போது, குழந்தைகளை தொடர்ந்து பராமரிக்க ஆயாக்களையும் தங்களுடன் கப்பலில் இங்கிலாந்திற்கு அழைத்துச் சென்றனர்.  

இங்கிலாந்து சென்ற பின்னர் ஆங்கிலேயர்கள், தாங்கள் கூட்டிச் சென்ற ஆயாக்களை வேலையிலிருந்து நீக்கியதுடன், ஆயாக்கள் அவரவர் நாட்டிற்குச் செல்ல கப்பல் கட்டணச் சீட்டு அல்லது பணம் வழங்கவில்லை. எனவே தங்கள் எஜமானர்களால் கைவிடப்பட்ட, ஆதரவற்ற ஆயாக்கள் இலண்டன் மாநகரத் தெருக்களில் பிச்சையேந்தி, சாலையோரங்களில் படுத்துக் காலம் தள்ளினர்.  

## ஆயாக்களின் இல்லம் துவங்குதல்
கைவிடப்பட்ட ஆயாக்களின் நலனில் கிறிஸ்தவ தொண்டு நிறுவனங்கள் அக்கறை கொண்டிருந்தது. இது ஆயாக்கள் இல்லத்தை நிறுவ வழிவகுத்தது. இது இந்திய ஆயாக்கள் மற்றும் சீன **அமாக்கள்** (ஆயாக்களைப் போலவே வேலை செய்தவர்கள்) இருவருக்கும் தங்குமிடத்தை வழங்கியது. கிழக்கு இலண்டனில் உள்ள ஆல்ட்கேட் பகுதியில் 1891ல் ஆயாக்கள் இல்லம் நிறுவப்பட்டது. பின்னர் ஆயாக்கள் இல்லம் 1900ஆம் ஆண்டில் கிழக்கு லண்டனில் உள்ள ஹாக்னியில் உள்ள 26, எட்வர்ட் சாலை, மேர் தெருவுக்கு மாற்றப்பட்டது. 1921ஆம் ஆண்டில் ஆயாக்கள் இல்லம் 4, மன்னர் எட்வர்ட் சாலையில் உள்ள பெரிய வளாகத்திற்கு மாற்றப்பட்டது. புதிய ஆயாக்கள் இல்லத்தில் முப்பது அறைகள் இருந்தது. வெள்ளை பிரித்தானிய குடும்ப முதலாளிகளால் இலண்டனுக்கு அழைத்து வரப்பட்ட ஆயாக்களில், ஒவ்வொரு ஆண்டும் சுமார் 100 ஆயாக்கள் இந்த இல்லத்தில் சில நாட்கள், வாரங்கள் அல்லது மாதங்கள் கூட தங்க வைக்கப்பட்டனர். அலட்சியமான முதலாளிகளால் கைவிடப்பட்ட அல்லது மோசமாக நடத்தப்பட்ட ஆயாக்களுக்கு இந்த இல்லம் அடைக்கலம் அளித்தது.  

இந்தியா போன்ற தெற்காசியா, தென்கிழக்காசியா நாடுகளுக்கு கப்பலில் பயணம் செய்யும் ஆங்கிலேயக் குடும்பங்களுடன் இந்த ஆயா இல்லத்தில் தங்கியிருந்த ஆயாக்களை தொண்டு நிறுவனத்தினர் உடன் அனுப்பி வைத்தனர். தங்கள் தாய் நாட்டிற்கு திரும்பும் வரை, ஆயாக்களுக்கு இலண்டன் நகரத்தின் ஆயா இல்லத்தில் தையல் தொழில், கம்பிளி நூலில் சிறு உடைகள் பின்னிதல், சித்திரத்தையல் போன்ற வேலைகள் கற்றுத் தரப்பட்டது.  

## இதனையும் காண்க
- ஆயா
# ஒருங்கிணைந்த மலோனிக், மெத்தில்மலோனிக் அமிலசிறுநீர்


**ஒருங்கிணைந்த மலோனிக், மெத்தில்மலோனிக் அமிலசிறுநீர்** (*Combined malonic and methylmalonic aciduria*, **CMAMMA**), அல்லது **ஒருங்கிணைந்த மலோனிக், மெத்தில்மலோனிக் அமிலமிகைப்பு** (*combined malonic and methylmalonic acidemia*) என்பது ஒரு மரபியல்/பரம்பரை வளர்சிதை மாற்ற நோயாகும். இது மலோனிக் அமிலம் மற்றும் மெத்தில்மலோனிக் அமிலத்தின் உயர்ந்த அளவுகளால் வகைப்படுத்தப்படுகிறது. சில ஆய்வாளர்கள் இதனை மெத்தில்மலோனிக் அமிலமிகைப்பின் மிகவும் பொதுவான வடிவங்களில் ஒன்றாக இருக்கலாம் என்றும், வளர்சிதை மாற்றத்தின் மிகவும் பொதுவான பிறவிப் பிழைகளில் ஒன்றாக இருக்கலாம் என்று கருதுகின்றனர். இது எப்போதாவது கண்டறியப்படுவதால், இது பெரும்பாலும் கண்டறியப்படாமல் போகும்.  

## இதன்  அறிகுறிகள்
CMAMMA நோயின் மருத்துவ புறத்தோற்றவிளைவுகள்  மிகவும் பன்முகத்தன்மை கொண்டவையாகவும் அறிகுறியற்றவையாகவும் உள்ளன. மேலும் இது இலேசான முதல் கடுமையான அறிகுறிகள் வரையும் இருக்கும். இந்த நோயின் அடிப்படை நோய்க்கூற்று உடலியக்கவியல் இன்னும் புரிந்து கொள்ளப்படவில்லை. பின்வரும் அறிகுறிகள் ஆய்வுக்கட்டுரைகளில்  குறிப்பிடப்பட்டுள்ளன:  

- வளர்சிதை மாற்ற அமிலத்தன்மை
- கோமா

## நோய் கண்டறிதல் முறைகள்
பரவலான மருத்துவ அறிகுறிகள் இருப்பதனால் இது  மற்றும் புதிதாகப் அறிமுகப்படுத்தப்பட்ட கண்டறியும் முறைகள்  மூலம் பெரும்பாலும் அறியப்படுவதில்லை  எனவே, CMAMMA வை  ஒரு அங்கீகரிக்கப்படாத நோய் கண்டறியும்  நிலை என்று கருதப்படுகிறது.
# நுட்பம் - கவிதை இணைய இதழ்


**நுட்பம் ** எனும் பெயரில் கவிதை இணைய இதழ் உலக கவிதை தினமான மார்ச் 21ம் தேதி, 2022ஆம் ஆண்டு தொடங்கப்பட்டது. கவிதைகளுக்கும் கவிதைச் சார்ந்த பதிவுகளுக்குமான இணையதளமாக செயல்படுகிறது. தமிழ் இலக்கியத்தில் கவிதை எழுதுவோருக்கான ஒரு களமாகவும், கவிதையின் பல்வேறு பரிணாமங்களை முயற்சிக்கும் கவிஞர்களுக்கான களமாகவும் இருக்க வேண்டும் எனும் நோக்கத்தில் இரா.சந்தோஷ் குமார் என்பவரால் தொடங்கப்பட்டது. தமிழ் கவிதைகள், தமிழில் மொழிபெயர்க்கப்படும் கவிதைகளோடு, கவிதைச் சார்ந்த கட்டுரைகள், கவிதைத் தொகுப்பு குறித்தான விமர்சனங்கள், கவிஞர்கள் உடனான உரையாடல்கள் ஆகியவை வெளியாகின்றன. உரையாடல் பகுதியில் கவிஞர்கள் முதன் முதலாக வெளியிட்ட நூல், கவிஞர்களின் முதல் கவிதை பிரசுமான விபரம், உள்ளிட்ட கேள்விகளோடு ஒரு புதுமையான குறு நேர்காணலாக **“முதன் முதலாக”** எனும் தலைப்பின் கீழ் தொடர்ந்து வெளியாகிறது. நுட்பம் - பாட்கேஸ்ட் (Nutpam - Podcast) மூலமாக நுட்பம் இணையதளத்தில் வெளியாகும் கவிதைகள் ஒலி வடிவத்தில் ஒலிபரப்பு செய்யப்பட்டு வருகிறது. கவிதைகளை கேட்டுக்கொண்டே வாசிக்க இயலும். மார்ச் 21 - 2024 வரையிலும் முப்பது இதழ்கள் வெளியாகி உள்ளன.
# கூடல் நகர், மதுரை



**கூடல் நகர்** (*Koodal Nagar*) என்பது இந்தியா தீபகற்பத்தின் தமிழ்நாடு மாநிலத்தில் மதுரை மாவட்டத்திலுள்ள ஒரு புறநகர்ப் பகுதியாகும். ஜல்லிக்கட்டு விளையாட்டடிற்குப் புகழ் பெற்ற அலங்காநல்லூர் ஊருக்கு கூடல் நகர் வழியாகப் பயணம் செய்ய சாலை வசதிகள் உள்ளன. 2011 ஆம் ஆண்டுக்கு முன்னர் மதுரை மாநகராட்சியில் மொத்தம் 72 வார்டுகள் இருந்தன. அதன் பிறகு, மாநகராட்சி விரிவாக்கத்திற்காக இணைக்கப்பட்ட 28 வார்டுகளில் கூடல் நகர் பகுதியும் அடங்கும்.  

## அமைவிடம்
கடல் மட்டத்திலிருந்து சுமார் 166 மீட்டர் உயரத்தில் அமைந்துள்ள கூடல் நகர் பகுதியின் புவியியல் ஆள்கூறுகள் 9°57'51.5"N, 78°05'47.8"E (அதாவது, 9.964300°N, 78.096600°E) ஆகும்.  
## அருகிலுள்ள ஊர்கள்
மதுரை, செல்லூர், கோரிப்பாளையம், விளாங்குடி, ஆரப்பாளையம் மற்றும் தத்தனேரி ஆகியவை கூடல் நகர் பகுதிக்கு அருகிலுள்ள முக்கிய ஊர்களாகும்.  
## போக்குவரத்து
### சாலைப் போக்குவரத்து
மதுரை மாநகராட்சி பேருந்து சேவைகள் மூலம் கூடல் நகர் பயனடைகிறது. கூடல் நகர் பகுதியிலிருந்து சுமார் 4 கி.மீ. தூரத்தில் மதுரை - ஆரப்பாளையம் பேருந்து நிலையம் அமையப் பெற்றுள்ளது. மேலும், இங்கிருந்து சுமார் 7 கி.மீ. தூரத்தில், மதுரையின் நடுப்பகுதியில் மதுரை - பெரியார் பேருந்து நிலையம் அமைந்துள்ளது. மற்றும் சுமார் 8 கி.மீ. தொலைவில் மதுரை - அண்ணா பேருந்து நிலையம் உள்ளது. ஒவ்வொரு பேருந்து நிலையத்திலிருந்தும் கூடல் நகர் வழியாகப் பேருந்துகள் இயக்கப்படுகின்றன.  
### தொடருந்து போக்குவரத்து
கூடல் நகரில் தொடருந்து நிலையம் ஒன்று உள்ளது. மதுரை சந்திப்பு தொடருந்து நிலையம் வந்து சேரும் தொடருந்துகளில் சில, இந்த தொடருந்து நிலையத்தில் நின்று செல்கின்றன. மேலும், கூடல் நகரிலிருந்து கிளம்பி அமிர்தசரஸ் செல்லவும், மறு மார்க்கத்தில் அமிர்தசரஸிலிருந்து கிளம்பி கூடல் நகர் வந்து சேரும் பாரத் கௌரவ் தொடருந்து மூலமும் கூடல் நகர் மற்றும் அதனைச் சுற்றியுள்ள மக்கள் பயனடைகின்றனர். தூங்கா நகரம் என்று அழைக்கப்படும் மதுரையின் மையப்பகுதியில் அமைந்துள்ள மதுரை சந்திப்பு தொடருந்து நிலையம், கூடல் நகர் பகுதியிலிருந்து சுமார் 6.5 கி.மீ. தூரத்தில் உள்ளது.  
### வான்வழிப் போக்குவரத்து
கூடல் நகர் பகுதியிலிருந்து சுமார் 19 கி.மீ. தொலைவில் அவனியாபுரம் பகுதியில், மதுரை வானூர்தி நிலையம் அமைந்துள்ளது.  
## கல்வி
### பள்ளிகள்
கெஸ்விக் பொது பள்ளி மற்றும் புனித சூசையப்பர் மெட்ரிகுலேஷன் மேல்நிலைப் பள்ளி ஆகியவை கூடல் நகர் பகுதியிலுள்ள முக்கிய பள்ளிகளாகும்.  
## அரசியல்
கூடல் நகர் பகுதியானது, மதுரை மத்தி (சட்டமன்றத் தொகுதி)க்குட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் பழனிவேல் தியாகராஜன். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# நாகர்கோவில் கணேச ஐயர்


நாகர்கோவில் எஸ் கணேச ஐயர் (NSG) (1905-1978) கன்னியாகுமரி மாவட்டம் நாகர்கோவிலில் பிறந்தார். இவர் ஒரு முக்கிய கருநாடக இசைக்கலைஞர் மற்றும் விரிவுரையாளர் ஆவார்.  

## ஆரம்ப கால வாழ்க்கை
அண்ணாமலைப் பல்கலைக்கழகத்தில் சமஸ்கிருதப் பேராசிரியரான ஸ்ரீமான் ஸ்தாணு பாகவதருக்கும் திருவிதாங்கூர் இசைக் குடும்பத்தில் நாராயணிக்கும் மகனாகப் பிறந்தார். 1930 களின் முற்பகுதியில் மிருதங்கம் வாசிப்பதில் மேதையாக விளங்கினார். இவர் இசைக் கலைஞர்களால் NSG என அழைக்கப்பட்டார். சங்கீத பரம்பரையில் பிறந்த இவர் அவரது தந்தை ஸ்தாணு பாகவதர் மற்றும் அண்ணன் பத்மநாப ஐயர் ஆகியோரிடம் இசை கற்றார். குழந்தையாக இருக்கும்போது கதாகாலட்சேபத்தில் தாளத்துடன் ஒத்திசைந்து இவர் விளையாடியதைக் கண்ட திருவிதாங்கூர் மஹாராஜா இவரை மிருதங்கம் பயில ஊக்குவித்தார்.  

## இசைப்பயணம்
கோவில் திருவிழாக்கள், நாகர்கோவில் மற்றும் அதன் சுற்றுப்புறங்களில் நடக்கும் திருமண நிகழ்ச்சிகளின் போது பல கருநாடக இசை நிகழ்ச்சிகளில் இசைப்பதன் மூலம் NSG தனது இசை பயணத்தை மிக இளவயதில் தொடங்கினார். அவற்றுள் குறிப்பிடத்தக்கவையாக,  
- சௌடையா, முடிகொண்டான் வெங்கடராம ஐயர், செம்பை வைத்தியநாத பாகவதர், டைகர் வரதாச்சாரி போன்ற முக்கிய பிரமுகர்களுக்கு கச்சேரியில் மிருதங்கம் வாசித்தார்.
- சென்னை மியூசிக் அகடெமியின் ஆவணங்களின் படி இவர் அன்றைய முன்னணி பாடகர்களான ஸ்ரீ செம்மங்குடி சீனிவாச ஐயர், ஜிஎன்பி, முசிறி சுப்ரமணிய ஐயர், அரியக்குடி ராமானுஜ ஐயங்கார், நாகர்கோயில் ஹரிஹர ஐயர், முடிகொண்டான் வெங்கட்ராமையர், துவாரம் வெங்கடாந்தபுரம், மஹாராஜா ஆர். விஸ்வநாத ஐயர். முன்னணி இசைக்கலைஞர் சௌடையா, கும்பகோணம் சீதாராம ஐயர், திருவாலங்காடு சுந்தரேசியர், டி.கே. ஜெயராம ஐயர், ஸ்ரீ லால்குடி ஜெயராமன், ஆர்.கே.வெங்கடராம சாஸ்திரி, எம்.என்.சந்திரசேகர், வீணா பாலச்சந்தர், வி. தியாகராஜன் மற்றும் திருவிழிமழலை சுவாமிநாத பிள்ளை ஆகியோருக்கு கச்சேரிகளில் மிருதங்கம் வாசித்துள்ளார்.
- தூர்தர்சன் மற்றும் அகில இந்திய வானொலி ஆகியவற்றின் மூத்த இசைக்கலைஞர் ஆவார்.
- திருவிதாங்கார் அரச திருவிழா கொலுமண்டபத்தில் வாசித்துள்ளார்.
- திருவிசநல்லூர் அய்யாவாள் உற்சவம், லாகுடி திருவாதிரை விழா, நுங்கம்பாக்கம் அகஸ்தீஸ்வரர் திருவிழா மற்றும் டிசம்பர் மார்கழி திருவிழா ஆகியவை இவரது வழக்கமான கச்சேரிகள் ஆகும்.
- மயிலை சாய்கான சபா, ஸ்ரீ தியாகபிரம்ம பக்தஜன சபா, சரஸ்வதி கான சபா, பெரம்பூர் சங்கீத சபா (PSS), RR சபா, தமிழ் இசை மன்றம் போன்ற பல சபைகளில் அவர் பாடியுள்ளார்.

## விமரிசனம்
தினமணியில் கலையரங்கம் பகுதியில், ஸ்ரீ தியாகபிரம்ம பக்த ஜன சபையில் நாகர்கோவில் கணேச அய்யர்களின் வாசிப்புத் தெளிவு மற்றும் வேகத்தில் மிகச் சிறந்த வாசிப்பு என்று எழுத்தாளர் ஸ்ரீ கே.எம்.ரங்கசாமி கூறியிருக்கிறார். மிருதங்கத்தின் இரு பக்கங்களிலிருந்தும் மெல்லிசைப் பாய்ந்தது, முழு கச்சேரியிலும் பார்வையாளர்களால் ஒரு கடுமையான அடியைக் கூட கேட்க முடியவில்லை. நாகர்கோயில் ஹரிஹர அய்யருடன் சேர்ந்து அவரது மிருதங்கம் பாடுவது போல் இருந்தது என்றும் கூறியுள்ளார்.
# நேத்ரா (தொலைக்காட்சித் தொடர்)



**நேத்ரா** (*Nethra*) என்பது சன் தொலைக்காட்சியில் ஞாயிறுதோறும் பிற்பகல் 2 மணிக்கு ஒளிபரப்பாகும் பின்னர் திங்கள்கிழமை முதல் சனிக்கிழமை இரவு 10:30 மணிக்கு ஒளிபரப்பான திகில் நாடகத் தொடராகும். 4 டிசம்பர் 2022 அன்று தொடங்கிய இத்தொடரில் ஷிவானி தோமர், பிரேம் ஜேக்கப், பரத்வாஜ் ஆகியோர் முன்னணி கதாபாத்திரத்தில் நடித்துள்ளனர்.  

## கதைச்சுருக்கம்
இச்சாதாரி நாகினியான நேத்ரா, உலக அமைதியைப் பாதுகாக்கும் சக்தி பொருந்திய நாகமணியைப் பெற வேண்டுமென்றால் ஒரு மனிதப்பிறவியைத் திருமணம் செய்ய வேண்டும். இதற்கான சுயம்வரத்தில் அவர் அர்ஜுன் என்ற இளவரசனைத் தேர்ந்தெடுக்கிறார். இதைப்பொறுக்காமல் சுயம்வரத்திற்கு வந்திருந்த கரண் என்ற அசுரன், அர்ஜுனைக் கொன்றான். இவ்வாறு நாகமணியை அடைவதற்கான போராட்டம் 6 ஜென்மங்களாகத் தொடர்ந்தது. ஒவ்வொரு முறையும் கரண் அர்ஜுனைக் கொன்று நாகமணியை அடைய முயற்சித்தான். ஆனால் நேத்ரா தன்னுயிரை மாய்த்துக்கொண்டு அடுத்தடுத்த ஜென்மத்தில் பிறந்துவந்தார்.  

தற்போது ஏழாவது மற்றும் கடைசி ஜென்மத்தில் உள்ள நேத்ரா, அர்ஜுன், கரண் ஆகிய மூவரும் தங்கள் முன்ஜென்ம நினைவின்றி வாழ்ந்து வருகின்றனர். ஆறு ஜென்மங்களாய் பரம விரோதிகளாக இருந்த அர்ஜுன் மற்றும் கரண் தற்போது உயிர் நண்பர்களாக உள்ளனர். அர்ஜுனின் அலுவலகத்தில் கரணின் தனிப்பட்ட செயலாளராக நேத்ரா பணியாற்றி வருகிறார்  

சிவன்கோவிலில் வசித்துவரும் வயதான பாட்டி ஒருவரின் உதவியால் நேத்ரா தன் முன்ஜென்ம நினைவுகளைப் பெற்று மீண்டும் நாகினியாக மாறுகிறார். கரணின் இடையூறுகளைக் கடந்து அர்ஜுனுடன் இணைந்து நாகமணியைப் பெற்று உலக அமைதியைப் பாதுகாப்பதே நேத்ராவின் நோக்கமாகும்.
# முப்பீனைல் பாசுபைட்டு ஓசோனைடு



**முப்பீனைல் பாசுபைட்டு ஓசோனைடு** (*Triphenyl phosphite ozonide*) என்பது PO<sub>3</sub>(C<sub>6</sub>H<sub>5</sub>O)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஒற்றை ஆக்சிசனை உருவாக்க இச்சேர்மம் பயன்படுகிறது.  

முப்பீனைல் பாசுபைட்டு ஓசோனைடு அமீன்களுடன் கலக்கும்போது, ஓசோனைடு ஒற்றை ஆக்சிசனாக உடைந்து முப்பீனைல் பாசுபைட்டை விட்டுச் செல்கிறது.
# நெல்பேட்டை



**நெல்பேட்டை** (*Nelpettai*) என்பது இந்தியா தீபகற்பத்தின் தமிழ்நாடு மாநிலத்தில் மதுரை மாவட்டம் தன்னகத்தே கொண்டுள்ள ஒரு மாநகரப் பகுதியாகும். நெல்பேட்டையில் முசுலீம்கள் அதிகம் வாழுகின்றனர். அசைவ உணவுப் பிரியர்களுக்குத் தேவைப்படும் மீன், ஆட்டிறைச்சி, கோழியிறைச்சி ஆகியவை விற்பனை செய்யும் கடைகள் நெல்பேட்டையில் அதிகம். அருகிலுள்ள கீழ வெளி வீதி, வடக்கு வெளி வீதி, தெற்கு வெளி வீதி, முனிச்சாலை, கீழ மாசி வீதி, வடக்கு மாசி வீதி, தெற்கு மாசி வீதி போன்றவை மக்கள் நெருக்கம் மிக்க முக்கியமான வீதிகளாகும். நெல்பேட்டையை ஒட்டிச் செல்லும் ஆல்பர்ட் விக்டர் மேம்பாலம் 133 ஆண்டுகளைக் கடந்து பயனளித்துக் கொண்டிருக்கிறது. மேலும், போக்குவரத்து நெரிசலைக் குறைக்க, ₹175.80 கோடி மதிப்பிலான பாலம் அமைக்கும் திட்டம் நெடுஞ்சாலைத்துறையால் செயல்படுத்தப்பட இருக்கிறது. இந்தப் பாலம் 3.2 கி.மீ. நீளமும் 12 மீட்டர் அகலமும் கொண்டதாக, நெல்பேட்டை அண்ணா சிலை சந்திப்பிலிருந்து மதுரை மாநகராட்சி அலுவலகம் எதிரே, மதுரை மாநகராட்சி பசுமைப் பூங்கா வரை கட்டப்படவிருக்கிறது. தசாப்தங்கள் பல கடந்து இன்னும் சுவைபட அசைவ உணவுகளை வழங்கிக் கொண்டிருக்கும் அம்சவல்லி பவன் அசைவ உணவகம், நெல்பேட்டையில் கீழ வெளி வீதியில் இயங்கிக் கொண்டிருக்கிறது.  

## அமைவிடம்
கடல் மட்டத்திலிருந்து சுமார் 159 மீட்டர் உயரத்தில் அமைந்துள்ள நெல்பேட்டை பகுதியின் புவியியல் ஆள்கூறுகள் 9°55'23.2"N, 78°07'31.4"E (அதாவது, 9.923100°N, 78.125400°E) ஆகும்.  
## அருகிலுள்ள ஊர்கள்
மதுரை, செல்லூர், தல்லாகுளம், கோரிப்பாளையம், சிம்மக்கல், யானைக்கல், கீழ வாசல், தெற்கு வாசல் மற்றும் ஆரப்பாளையம் ஆகியவை நெல்பேட்டைக்கு அருகிலுள்ள முக்கிய ஊர்களாகும்.  
## போக்குவரத்து
### சாலைப் போக்குவரத்து
மதுரை மாநகரப் போக்குவரத்துக் கழகம் மூலம் அதிக அளவில் பேருந்து சேவைகள் நெல்பேட்டை பகுதி வழியாக நடைபெறுகின்றன. நெல்பேட்டையிலிருந்து சுமார் 4 கி.மீ. தூரத்தில் மதுரை - ஆரப்பாளையம் பேருந்து நிலையம் அமையப் பெற்றுள்ளது. மேலும், இங்கிருந்து சுமார் 2.5 கி.மீ. தூரத்தில், மதுரையின் நடுப்பகுதியில் மதுரை - பெரியார் பேருந்து நிலையம் அமைந்துள்ளது. மற்றும் சுமார் 2.5 கி.மீ. தொலைவில் மதுரை - அண்ணா பேருந்து நிலையம் உள்ளது. ஒவ்வொரு பேருந்து நிலையத்திலிருந்தும் நெல்பேட்டை வழியாகப் பேருந்துகள் இயக்கப்படுகின்றன.  
### தொடருந்து போக்குவரத்து
இங்கிருந்து சுமார் 2 கி.மீ. தூரத்திலேயே மதுரை சந்திப்பு தொடருந்து நிலையம் அமைந்துள்ளது.  
### வான்வழிப் போக்குவரத்து
அவனியாபுரத்தில் அமைந்துள்ள மதுரை வானூர்தி நிலையம், இங்கிருந்து சுமார் 12 கி.மீ. தொலைவிலுள்ளது.  
## கல்வி
### பள்ளி
அரசுப் பள்ளியான மதுரை மாநகராட்சி உமறுப்புலவர் பள்ளி, நெல்பேட்டையில் இயங்கி வருகிறது.  
## வர்த்தகம்
நெல்பேட்டையில், நெல் மற்றும் இதர தானியங்கள் கொள்முதல் மற்றும் விற்பனை அதிகளவில் நடைபெறுகின்றன.  
## ஆன்மீகம்
### பள்ளிவாசல்
முசுலீம்கள் தொழுகைக்காக, நெல்பேட்டையில் சுங்கம் பள்ளிவாசல் ஒன்று உள்ளது.  
## அரசியல்
நெல்பேட்டை பகுதியானது, மதுரை தெற்கு (சட்டமன்றத் தொகுதி)க்குட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் மு. பூமிநாதன். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# மக்னீசியம் ஓசோனைடு



**மக்னீசியம் ஓசோனைடு** (*Magnesium ozonide*) என்பது MgO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். மற்ற ஓசோனைடு சேர்மங்களைப் போலல்லாமல், மக்னீசியம் ஓசோனைடு வழக்கமான சிவப்பு நிறத்திற்குப் பதிலாக வெண்மை நிறத்திலுள்ளது. தாழ் வெப்பநிலைகளில் மட்டும் மக்னீசியம் ஓசோனைடு நிலைப்புத்தன்மை கொண்டுள்ளது.  

## தயாரிப்பு
-259 ° செல்சியசு வெப்பநிலையில் உள்ள மக்னீசியத்தின் மீது ஓசோனும் நைட்ரசன் வாயுவும் கலந்த கலவையை செலுத்துவதன் மூலம் மக்னீசியம் ஓசோனைடை உருவாக்கலாம்.  

<chem>O3 + Mg -> MgO3</chem>  

## மக்னீசியம் பிசுஓசோனைடு
ஆர்கான் அச்சில் ஆர்கான் அல்லது கார்பன் மோனாக்சைடுடன் Mg(O<sub>3</sub>)<sub>2</sub> என்ற கட்டமைப்பில் சிக்கலான பிசுஓசோனைடு அணைவுச் சேர்மங்களையும் உருவாக்குகிறது.
# நௌகசா திகம்பர சமணக் கோயில்


சிற்பம், நௌகசா திகம்பர சமணக் கோயில்]]  
**நௌகசா திகம்பர சமணக் கோயில்** (**Naugaza Digambar Jain temple**) சாந்திநாதருக்கு அர்ப்பணிக்கப்பட்டது. இக்கோயில் இந்தியாவின் இராஜஸ்தான் மாநிலத்தின் அல்வார் மாவட்டத்தில் உள்ள இராஜ்கர் எனும் நகரத்தில் அமைந்துள்ளது. கூர்ஜர-பிரதிகார மன்னர் முதலாம் மகிபாலன் இக்கோயிலை கிபி 922ல் நிறுவினார். இக்கோயில் மூலவர் சாந்திநாதர் ஆவார். சாந்திநாதர் சமண சமயத்தின் 16வது தீர்த்தங்கரர் ஆவார். இக்கோயில் திகம்பரர் சமணப் பிரிவினருக்கு உரியது. தற்போது இக்கோயிலை இந்தியத் தொல்லியல் ஆய்வகம் பராமரிக்கிறது.  

## இதனையும் காண்க

- சமணப் புனிதத் தலங்கள்
# அமோனியம் ஓசோனைடு



**அமோனியம் ஓசோனைடு** (*Ammonium ozonide*) என்பது H<sub>4</sub>NO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அமோனியம் நேர்மின் அயனியும் (NH4<sup>+</sup>) O3<sup>−</sup>) எதிர்மின் அயனியும் சேர்ந்து மிகையளவு ஆக்சிசனுடன் இச்சேர்மம் உருவாகிறது. கார ஓசோனைடுகள் போல அமோனியம் ஓசோனைடும் சிவப்பு நிறத்தில் ஒரு திண்மமாகக் காணப்படுகிறது. அமோனியம் ஓசோனைடு குறைந்த வெப்பநிலையில் நிலைப்புத் தன்மையுடன் இருக்கும். ஆனால் அது -70 ° செல்சியசுக்கு அதிகமான வெப்பநிலையில் அமோனியம் நைட்ரேட்டாக சிதைகிறது.  

## தயாரிப்பு
நீர்ம அமோனியாவில் வாயுநிலை ஓசோனை -110 ° செல்சியசு வெப்பநிலையில் குமிழிப்பதன் அமோனியம் ஓசோனைடு தயாரிக்கப்படுகிறது. இந்த முறையில் குறைந்த அளவு விளைபொருளே கிடைக்கிறது.  
:  

அம்மோனியம் ஓசோனைடானது அமோனியம் நைட்ரேட்டு, ஆக்சிசன் வாயு மற்றும் தண்ணீராக சிதைகிறது. மேலே உள்ள வினையானது அதிக வெப்பநிலையில் மேற்கொள்ளப்பட்டால் இந்த சிதைவுப் பொருட்கள் உடனடியாக விளைகின்றன. ஓசோனைடு உருவாகாமல் போகும் என்பதும் குறிப்பிடத்தக்கதாகும்.  

:
# நீலகண்டர் கோயில்

, இராஜஸ்தான்]]  

**நீலகண்டர் கோயில்** (**Neelkanth temple**), இந்தியாவின் இராஜஸ்தான் மாநிலத்தின் அல்வார் மாவட்டத்திலுள்ள சரிஸ்கா தேசியப் பூங்கா அருகில் உள்ள மலைக்குன்றில் அமைந்த இந்து சமயக் கடவுளான நீலகண்டர்ருக்கு அர்ப்பணிக்கப்பட்ட கோயில் ஆகும். இக்கோயில் கிபி 6-9ஆம் நூற்றாண்டுகளுக்கு இடையே கூர்ஜர-பிரதிகாரப் பேரரசின் அல்வார் பகுதியின் சிற்றரசன் பரமேஸ்வர மாதனதேவனால் கட்டப்பட்டது.  
இக்கோயில் சிற்பங்களில் சில காமரசத்தை வெளிப்படுத்தும் விதமாக உள்ளது. இக்கோயில் தற்போது இந்தியத் தொல்லியல் ஆய்வகம் பராமரிக்கிறது.  

## படக்காட்சிகள்

## இதனையும் காண்க
- நௌகசா திகம்பர சமணக் கோயில்
# கும்பாரிய சமணக் கோயில்கள்



**கம்பாரிய சமணக் கோயில்கள்** (**Kumbharia Jain temples**), 5 சமணக் கோயில்களின் தொகுப்பாகும். இவைகள் இந்தியாவின் குஜராத் மாநிலத்தின் பனஸ்கந்தா மாவட்டத்திலுள்ள கும்பாரிய கிராமத்தில் அமைந்துள்ளது. கிபி 1062–1231 காலகட்டங்களில் சோலாங்கி மன்னர்கள் முதலாம் பீமதேவன், முதலாம் கர்ணதேவன் & செயசிம்ம சித்தராசன் ஆகியோரால் இக்கோயில்கள் கட்டப்பட்டு, மகாவீரர், பார்சுவநாதர், சாந்திநாதர், நேமிநாதர் மற்றும் சம்பவநாதர் ஆகியோருக்கு அர்ப்பணிக்கப்பட்டது. இவைகள் குஜராத்-இராஜஸ்தான் கட்டிடக்கலையில் கட்டப்பட்டது. கோயில் சுவர்கள் அழகிய சிற்பங்கள் செதுக்கப்பட்டுள்ளது. ஆனந்த்ஜி கல்யாண்ஜி அறக்கட்டளையால் இக்கோயில்கள் நிர்வகிக்கப்படுகிறது.  

## இதனையும் காண்க
- சமணப் புனிதத் தலங்கள்
- குஜராத்தில் சமணம்
### அடிக்குறிப்புகள்

### ஊசாத்துணை
#
# ஜெரெமி சேக்கர்லி

** ஜெரெமி (ஜெர்மையா) சேக்கர்லி** *(Jeremy [Jeremiah] Shakerley)* (நவம்பர் 1626 – ) கணியவியல்(சோதிடம்) மர்புக் குடும்பத்தில் தோன்றிய ஓர் ஆங்கிலேய வானியலாளர் ஆவார். ஆனால், இவர் நோக்கீட்டு அணுகுமுறையல்ப் பின்பற்றியதால் தன் சமகாலப் பணிகளை அறிவியல் மனப்பான்மையோடு திறனாய்வுக்கு உட்படுத்தினார்.  

இவர் மேற்கு யார்க்சயரில் காலிபாக்சு எனுமிடத்தில் பிறந்தார். இவரது தந்தையார் வில்லியம் சேக்கர்லி; தாயார்யூடித் பிரிகே ஆவார். இவர் இலவசப் பள்ளியில் அயர்லாந்தில்படித்தார். அங்கு கலவரம் வெடிக்கவே வீடு திரும்பியுள்ளார். இவர் 1647 இல் இருந்து கணிதவியல் படிப்பதில் ஆழ்ந்து கவனம் செலுத்தியுள்ளார். மேலும், வில்லியம் இலில்லி எனும் கணிய வல்லுனருடன் தொடர்பிலும் இருந்துள்ளார். இவர் வானியல் நடைமுறைவழி ஒளிமறைப்பை முன்கணிப்பதையும் கணியம் சொல்லுவதை மேம்படுத்தவும் முடியும் என நம்பியுள்ளார். இவர் ஜான் சுட்டீவன்சன் கீழ் கெப்ளர் பட்டியல்களைப் பயன்படுத்திக் கணக்கீடுகளைச் செய்து பணிபுரிந்தார். மேலும், சிலகாலம் இவர் கிறித்தொபர் கேரி எனும் புரவலரின் கீழும் பணிபுரிந்துள்ளார். இவர் In 1649 இல் வின்சென்ட் விங்கின் பணியைத் திறனாய்வு செய்யத் தொடங்கி, *யுரேனியா பிராக்ட்டிக்கா நூல் பகுப்பாய்வு* எனும் நூலை வெளியிட்டார். அதிலுள்ள வின்சென்ட் விங்கும் வில்லியம் இலேபவுர்னேவும் இழைத்த பிழைகளையும் பொருத்தமற்றவற்றையும் வெளிப்படுத்தினார். இவர் ஜெரெமையா அராக்சின் ஆய்வை ஆழமாகப் படித்து நிலாவின் இயக்கவியல் பற்றிய சிறந்த புரிதலுக்கு வந்துள்ளார்.  

இவரது முன்கணிப்புகள் 1653 இல் இராபெர்ட்டாலும் வில்லியம் இலேபவுர்னேவாலும் *டேபுலே பிரித்தானிக்கே, அதாவது, பிரித்தானியப் பட்டியல்கள் * எனும் நூலாக வெளியிடப்பட்டுள்ளன. இவர் 1651 இல் நிகழப் போவதாக க்ணிக்கப்பட்ட, அறிவன்(புதன்) கோளின் கடப்பை நோக்கீடுகள் செய்ய, இந்தியாவுக்குச் சென்றார். இந்தியாவில் இருந்தபோது இவர் சூரத்தின் அகலாங்கை "*21 பாகைகளும்* கூட, * 10' இல் இருந்து 15 ' வடக்கிலும்*" இருந்ததாக இலண்டனில் இருந்த என்றி ஆசுபோர்னுக்கு எழுதி அறிவித்துள்ளார் . இவர் இதியக் கணியர்கள் நிலா ஒளிமறைப்புகளைப் பிழையின்றிக் கணித்தலை கவனித்தார். எனவே அவர்களின் முறைகளை ஆராயலானார். பிறகு இவரைப் பற்றிய தகவல் ஏதும் கிடைக்கவில்லை. எனவே, இவர் இந்தியாவில் இறந்திருக்கலாம் எனக் கருதப்பட்டது.
# அஃப்ரீன் பாத்திமா



**அஃப்ரீன் பாத்திமா** (*Afreen Fatima*) இந்திய மாணவர் தலைவராகவும் சகோதரத்துவ இயக்கத்தின் தேசிய செயலாளராகவும் உள்ளார். இந்திய அரசின் முசுலீம்-விரோதக் கொள்கைகளுக்கு எதிராக குரல் எழுப்பி வருகிறார்.  

சவகர்லால் நேரு பல்கலைக்கழகத்தில் மொழியியலில் முதுநிலை பட்டம் படித்து வருகிறார். அங்கு அவர் மொழிப் பள்ளியில் இருந்து ஜவஹர்லால் நேரு பல்கலைக்கழக மாணவர் சங்கத்தில் 2019-20 ஆம் ஆண்டு தேர்ந்தெடுக்கப்பட்ட கவுன்சிலராகவும் பணியாற்றுகிறார். இலக்கியம் மற்றும் கலாச்சார ஆய்வுகள். சகோதரத்துவ இயக்கம் - பாப்சா கூட்டணியின் வேட்பாளராக, "ஒடுக்கப்பட்டவர்களின் ஒற்றுமை" என்ற அமைப்பை வலுப்படுத்தினார். பிரதிநிதித்துவம், பாகுபாடு மற்றும் அடையாள வலியுறுத்தல் பிரச்சினைகளை எழுப்பினார். முன்னதாக 2018-19 அமர்வுக்கு அலிகார் முசுலிம் பல்கலைக்கழகத்தில் மகளிர் கல்லூரி மாணவர் சங்கத்தின் தலைவராக தேர்ந்தெடுக்கப்பட்டார். 2019 ஆம் ஆண்டு தொடங்கிய குடியுரிமை திருத்தச் சட்டத்துக்கு எதிரான எதிர்ப்புப் போராட்டத்தில் இவர் தீவிரமாக பங்கேற்றதாக அறியப்படுகிறது.  

பாஜகவின் தேசிய செய்தித் தொடர்பாளர் சம்பித் பத்ரா இவரது உரையின் ஒரு சிறிய பகுதியை சமூக ஊடகத்தில் பதிவு செய்த பின்னர் அஃப்ரீன் பல நாட்கள் நீண்ட ஊடக விசாரணையை எதிர்கொண்டார். 2022 ஆம் ஆண்டு சூன் திங்களில் நுபுர் சர்மாவின் அவமதிப்புக் கருத்துக்கு எதிராக வன்முறைப் போராட்டத்தில் ஈடுபட்டதாகக் குற்றம் சாட்டப்பட்டதால், பிரயாக் ராச்சு நகரில் உள்ள அஃப்ரினின் வீடு அதிகாரிகளால் இடிக்கப்பட்டது.
# பவகர் சமணக் கோயில்கள்


களின் சிற்பங்கள்]]  
கோயிலின் கருவறை]]  
கோயில்]]  
கோயில்]]  
**பவகர் மலை சமணக் கோயில்கள்** (**Jain temples, Pavagadh**), இந்தியாவின் மத்திய குஜராத்தில் உள்ள பஞ்சமகால் மாவட்டத்தில் உள்ள பாவாகத் நகரத்தில் உள்ள பவகர் மலையில் அமைந்துள்ளது. பவகர் மலை சம்பானேர்-பாவாகேத் தொல்லியல் பூங்காவின் ஒரு பகுதியாகும். இச்சமணக்கோயில்கள் அகமதாபாத்திற்கு தென்கிழக்கே 152 கிலோ மீட்டர் தொலைவில் உள்ளது. பவகர் மலையில் 7 சமணக் கோயில்களை கிபி 13-ஆம் நூற்றாண்டில் மன்னர் வாஸ்துபாலன் என்பவரால் நிறுவப்பட்டு ரிசபநாதர், பார்சுவநாதர், சந்திரபிரபா மற்றும் சுபர்சுவநாதர் ஆகியோர்களுக்கு அர்ப்பணிக்கப்பட்டது..  

## இதனையும் காண்க
- சமணப் புனிதத் தலங்கள்
- குஜராத்தில் சமணம்
### அடிக்குறிப்புகள்

### ஊசாத்துணை
#
# அப்காபூர் சமணக் கோயில்கள்



**அப்காபூர் சமணக் கோயில்கள்**, இந்தியாவின் குஜராத் மாநிலத்தின் சபர்கந்தா மாவட்டத்தில் உள்ள அப்காபூர் எனுமிடத்தில் உள்ள போலோ காட்டில் 12 கோயில்களுடன் அமைந்துள்ளது. சமண சமயத்தின் தீர்த்தங்கரர்களான ரிசபநாதர், பார்சுவநாதர் மற்றும் நேமிநாதர் ஆகியோருக்கு அர்பணிக்கப்பட்ட இக்கோயில்கள் 15-ஆம் நூற்றாண்டில் கட்டப்பட்டது. தற்போது இக்கோயில்கள் சிதிலமைடைந்த நிலையில் உள்ளது.  
## படக்காட்சிகள்

## இதனையும் காண்க
- சமணப் புனிதத் தலங்கள்
- குஜராத்தில் சமணம்
# நீபா


***நீபா*** (*Nepa*) என்பது தண்ணீரில் காணப்படும் தேள் போன்ற பூச்சிகளாகும். இவை *நெபிடே* குடும்பத்தைச் சேர்ந்த ஒரு பேரினமாகும். வடக்கு அரைக்கோளத்தில் உள்ள நன்னீர் வாழ்விடங்களில் ஆறு சிற்றினங்கள் காணப்படுகின்றன.  

## உடலமைப்பு
இவை முட்டை வடிவ உடல் கொண்டவை. நீர் வாழ் பூச்சிகளான இவை இறை கவ்வும் முன்கால்களைக் கொண்டுள்ளன. நெபிடேயின் மற்ற உறுப்பினர்களைப் போலவே, இவை வயிற்று முனையப் பகுதியில் ஒரு இணை இழுக்க முடியாத மலவாய் கொம்புகள் போன்ற சுவாசக் குழாய்களைக் கொண்டுள்ளன. இது இவற்றை பெலோசுடோமாடிடேவிலிருந்து வேறுபடுத்திக் காட்டுகிறது. இவற்றின் முதன்மையான உணவுகள் மற்ற பூச்சிகள் மற்றும் சிறிய நீர் வாழ் முதுகெலும்பிகள் ஆகும். இவற்றைக் கையாளும் போது இவை வலிமிகுந்த கடியை ஏற்படுத்தலாம்.  

## சொற்பிறப்பியல்
'நீபா' என்பது 'தேள்' அல்லது 'நண்டு' என்பதற்கான பண்டைய இலத்தீன் வார்த்தையாகும்.  

## சிற்றினங்கள்

பின்வரும் சிற்றினங்கள் *நீபா*வில் சேர்க்கப்பட்டுள்ளன. அவை:  

- *நீபா அனோப்தல்மா* தீகு மற்றும் பலர் <small>1994</small> (பார்க்க மொவிலி குகை )
- *நீபா அபிகுலட்டா* <small>உக்லர், 1862</small>
- *நீபா சினெரியா* <small>லின்னேயஸ், 1758</small> - **மாதிரி இனம்**
- *நீபா டால்பூசி* <small>எசாகி</small>, <small>1928</small>
- *நீபா கிராண்டிஸ்* <small>லின்னேயஸ், 1758</small>
- *நீபா ஹாஃப்மன்னி* <small>எசாகி, 1925</small>
- *நீபா மான்டீல்சென்சிசு* <small>நீல், 1988</small>
- *நீபா பிளானா* <small>சுல்சர், 1776</small>
- *நீபா ரெமி* <small>பாய்சன்</small> <small>, 1961</small>
- *நீபா ருப்ரா* <small>லின்னேயஸ், 1758</small>
- *நீபா ரஸ்டிகா* <small>பேப்ரிசியசு, 1775</small>
- *நீபா சார்டினென்சிசு* <small>கங்கர்போர்ட், 1928</small>
- *நீபா செயூராட்டி* பெர்கெவின் <small>, 1926</small>

இவற்றில், கிழக்கு வட அமெரிக்காவின் (கனடா மற்றும் அமெரிக்கா) *நீபா அபிகுலேடா* மற்றும் ஐரோப்பா, வட ஆபிரிக்கா மற்றும் வடக்கு ஆசியாவின் *நீபா சினிரியா* ஆகியவை பரவலாகக் காணப்படுகின்றன. ஏனையவை கோர்சிகா, சார்டினியா, உருமேனியா, மொராக்கோ மற்றும் வடகிழக்கு ஆசியாவில் குறிப்பிட்ட எல்லைகளைக் கொண்டுள்ளன. இவற்றில் ஒன்றான *நீபா அனோப்தால்மா* மூவில் குகையில் காணப்படும். *நெபிடே* குடும்பத்தில் உள்ள ஒரே குகை வாழ் சிற்றினம் இதுவாகும்.  

லின்னேயஸ் பேரினத்தின் விளக்கத்தில் பல கூடுதல் சிற்றினங்களைப் பட்டியலிட்டுள்ளார். இவற்றில் பெரும்பாலானவை ஒத்ததாகக் கருதப்படுகின்றன அல்லது பிற பேரினங்களுக்கு மாற்றப்பட்டுள்ளன.
# சப்பானிய அணில்



**சப்பானிய அணில்** (*Japanese squirrel*)(*சையூரசு லிசு*) என்பது சப்பானைச் சேர்ந்த *சையூரசு* பேரினத்தைச் சேர்ந்த மர அணில் சிற்றினம் ஆகும். இதனை 1844-ல் இடச்சு விலங்கியல் நிபுணர் கோயன்ராட் ஜேக்கப் தெம்மின்க் விவரித்தார்.  

## வாழிடமும் நிலையும்
சப்பானிய அணில் ஒன்சூ, சிகொக்கு மற்றும் கியூஷூ தீவுகளில் காணப்படுகின்றது. சமீபத்தில், தென்மேற்கு ஒன்சூ மற்றும் சிகொக்கு தீவுகளில் இதன் எண்ணிக்கை குறைந்தது. இந்த சிற்றினத்தின் அழிவுக் காரணிகளில் ஒன்று மனிதர்களால் காடுகள் அழிக்கப்பட்டு வாழிடத் துண்டாக்கம் ஆகும்.  

## உணவு
சில பகுதிகளில், சப்பானிய அணிலின் உணவில் 35% வரை அக்ரூட் பருப்பு உள்ளது. சப்பானிய அணில் இருக்கும் பகுதிகளில் சப்பானிய அக்ருட் விதைப் பரவல் தடைப்பட்டு இருக்கலாம். மேலும், சப்பானிய அக்ரூட் ஜ்கலான்சு அய்லாதிபோலியா) சப்பானில் உள்ள தாழ் நில கலப்பு இன காடுகளில் உள்ள சப்பானிய அணில்களுக்கு முக்கியமான உணவாகும். சப்பானிய அணில்கள் அக்ரூட் பருப்பின் கடினமான ஓட்டைக் கடித்து, ஓட்டின் மடிப்பினை பிளந்து, பற்களைப் பிளவுக்குள் உட்பொதித்து, இரண்டு பகுதிகளாகப் பிரித்து உண்ணுகின்றது. முழு அக்ரூட் பருப்பினை சாப்பிட்டு முடிப்பதற்கான நேரத்தை இம்முறை குறைப்பதால் இந்த உத்தி திறமையானதாகத் தெரிகிறது.
# மச்சிலிப்பட்டினம் நகர்ப்புற மேம்பாட்டு ஆணையம்



**மச்சிலிப்பட்டினம் நகர்ப்புற மேம்பாட்டு ஆணையம்** (*Machilipatnam Urban Development Authority*) இந்திய மாநிலமான ஆந்திரப் பிரதேச மாநிலத்திலுள்ள ஒரு சிறப்பு நகர்ப்புற திட்டமிடல் ஆணையமாகும். 2016 ஆம் ஆண்டு பிப்ரவரித் திங்கள் முதல் தேதியன்று ஆந்திரப் பிரதேச நகர்ப்புறங்கள் (வளர்ச்சி) சட்டம் 1975 இன் கீழ் உருவாக்கப்பட்டது. ஆந்திரப் பிரதேசத்தின் கிருட்டிணா மாவட்டத்தில் உள்ள மச்சிலிப்பட்டினத்தில் இதன் தலைமையகம் அமைந்துள்ளது.  

## அதிகார வரம்பு
மச்சிலிப்பட்டினம் நகர்ப்புற மேம்பாட்டு ஆணையம் 426.16 சதுரகிலோமீட்டர் (164.54 சதுர மைல்) பரப்பளவை உள்ளடக்கியுள்ளதுந. மச்சிலிப்பட்டினம் நகராட்சி ஆணையம், மச்சிலிப்பட்டினம் மண்டலத்தைச் சேற்ந்த 27 கிராமங்கள் மற்றும் பெடனா மண்டலத்திலிருந்து ஒரு தனி கிராமம் ஆகியவை இதில் இடம்பெற்றுள்ளன.
# அனந்தபுரமு-இந்துப்பூர் நகர்ப்புற மேம்பாட்டு ஆணையம்



**அனந்தபுரமு-இந்துப்பூர் நகர்ப்புற மேம்பாட்டு ஆணையம்** (*Anantapuramu–Hindupur Urban Development Authority*) என்பது இந்திய மாநிலமான ஆந்திரப் பிரதேசத்தின் அனந்தபூர் மாவட்டத்தில் உள்ள ஒரு நகர்ப்புற திட்டமிடல் நிறுவனமாகும். 2017 ஆம் ஆண்டு நவம்பர் திங்கள் 4 ஆம் தேதியன்று ஆந்திரப் பிரதேச பெருநகரப் பகுதி மற்றும் நகர்ப்புற மேம்பாட்டு ஆணையச் சட்டம், 2016 இன் கீழ் அனந்தபுரமுவை தலைமையிடமாகக் கொண்டு உருவாக்கப்பட்டது.  

அனந்தபுரமு-இந்துப்பூர் நகர்ப்புற மேம்பாட்டு ஆணையத்தின் அதிகார வரம்பு 2,791.78 சதுர கிலோமீட்டர் அளவுக்குப் (1,077.91 சதுர மைல்) பரவியுள்ளது. அனந்தபூர் மாவட்டம் மற்றும் புதிதாக உருவாக்கப்பட்ட சிறீ சத்ய சாய் மாவட்டத்தின் 18 மண்டலங்களில் உள்ள 177 கிராமங்கள் இதில் உள்ளடங்கியுள்ளன. அனந்தபுரம் மாநகராட்சியும் இந்துப்பூர் மற்றும் தர்மாவரம் ஆகிய இரண்டு நகராட்சிகளும் இவ்வாணையத்தின் ஒரு பகுதியாகும்.
# பூம் லா கணவாய்



**பூம் லா மலைக்கணவாய்** (**Bum La Pass**) இந்தியாவின் அருணாச்சலப் பிரதேசத்தின் தாவாங் மாவட்டத்திற்கும், சீனாவின் திபெத் தன்னாட்சிப் பகுதியில் உள்ள கோனா மாவட்டத்திற்கு இடையே உள்ளது. எல்லைப் பிணக்குகளை பேசுத் தீர்ப்பதற்கு, பூம் லா கணவாய் பகுதியில் இந்திய-சீன இராணுவ அதிகாரிகள் சந்திக்கும் இடம் உள்ளது. மேலும் இமயமலையின் கிழக்கில் அமைந்த இக்கணவாய் பகுதியில் இந்திய-சீன வணிகர்களின் வணிக மையமாக உள்ளது.  

## அமைவிடம்
பூம் லா கணவாய், அருணாச்சலப் பிரதேசத்தின் தவாங் மாவட்டத்தின் நிர்வாகத் தலைமையிடமான தவாங் நகரத்திலிருந்து 37 கிலோ மீட்டர் தொலைவிலும்; சீனாவின் கோனா மாவட்டத்தின் சோனா சோங் நகரத்திலிருந்து  
43 கிலோ மீட்டர் தொலைவிலும் உள்ளது. இக்கணவாய் கடல் மட்டதிலிருந்து 15,200 அடி உயரத்தில் அமைந்துள்ளது.  
### 2006ல் வணிகப் பாதை திறப்பு
1962 இந்திய-சீனப் போருக்குப் பின்னர் 44 ஆண்டுகள் கழித்து 2006-ஆம் ஆண்டு முதல் மீண்டும் இரு நாட்டு வணிகர்கள் வணிகம் செய்ய மற்றும் அஞ்சல்கள் அனுப்ப பூம் லா கணவாய் பகுதியில் பாதை திறக்கப்பட்டது.  

## தட்ப வெப்பம்
பூம் லா கணவாய் பகுதியில் ஆண்டு முழுவதும் பனி படர்ந்திருக்கும். உலகின் துடிப்பு மிக்க மலைக்கண்வாய்களில் பூம் லா கணவாயும் ஒன்றாகும்.  

## வரலாறு

### இந்திய சீனப் போர், 1962

பூம் லா கணவாய் பகுதியில் 1962-ஆம் ஆண்டில் கடுமையான இந்திய சீனப் போர் நடைபெற்றது.  

### 2022 எல்லைப் பிணக்கு
பூம் லா கணவாய் பகுதியில் 9 டிசம்பர் 2022 அன்று இந்திய எல்லைப்பகுதியில் புகுந்த சீன வீரர்களை, இந்திய வீரர்கள் தடுத்து நிறுத்தியதால் ஏற்பட்ட கைகலப்பு சண்டையில் இந்தியத் தரப்பில் 6 வீரர்கள் காயமடைந்தனர்.  

### இந்திய சீன எல்லைக்கட்டுக் கோடு
- இமயமலையின் கிழக்கில் சீனாவும் இந்தியாவும் 3,500 கி.மீ. (2,100 மைல்) நீளமான நடைமுறை எல்லையில், உண்மையான கட்டுப்பாட்டுக் கோடு என்று அழைக்கப்படும் பரந்த நிலப்பரப்பின் மீது உரிமை கோருகின்றன. இமயமலைப் பகுதி பெரும்பாலும் தொலைவில், கரடுமுரடான மற்றும் பனி மூடியதாக உள்ளது. இருதரப்பிலிருந்தும் வீரர்கள் பல பகுதிகளில் ஒருவருக்கொருவர் சில மீட்டர்கள் தொலைவில் எதிர்கொண்டுள்ளனர்.
- எல்லை அதிகாரப்பூர்வமாக வரையறுக்கப்படவில்லை. இந்தியாவை ஆண்ட முன்னாள் பிரித்தானிய இந்தியாவின் ஆட்சியாளர்கள் அத்தகைய தொலைதூரப் பகுதியை வரையறுக்க வேண்டிய அவசியமில்லை என்று கருதினர். இந்தியா சுதந்திரம் அடைந்த பிறகு, இரு நாடுகளும் பொதுவான எல்லைக்கு உடன்படவில்லை.

## இதனையும் காண்க
- தவாங் மடாலயம்
- தவாங் மாவட்டம்
- இமயமலையின் சிகரங்கள் மற்றும் கணவாய்கள் பட்டியல்
- கோனா மாவட்டம்
# ஜாம்நகர் மக்களவைத் தொகுதி


**ஜாம்நகர் மக்களவைத் தொகுதி** (*Jamnagar Lok Sabha constituency*) என்பது மேற்கு இந்தியாவின் குசராத்து மாநிலத்தில் உள்ள 26 மக்களவை (நாடாளுமன்ற) தொகுதிகளில் ஒன்றாகும்.  

## சட்டசபை தொகுதிகள்
தற்போது, ஜாம்நகர் மக்களவைத் தொகுதியில் குசராத்து மாநிலத்தின் சட்டமன்றத் தொகுதிகள் ஏழு அடங்கியுள்ளன. இவை:  
| 76 | கலவாட் | எஸ்சி | ஜாம்நகர் | பிரவின் முச்சடியா | இதேகா | பா.ஜ.க |
| --- | --- | --- | --- | --- | --- | --- |
| 77 | ஜாம்நகர் ஊரகம் | இல்லை | ஜாம்நகர் | ராகவ்ஜிபாய் படேல் | பா.ஜ.க | பா.ஜ.க |
| 78 | ஜாம்நகர் வடக்கு | இல்லை | ஜாம்நகர் | தர்மேந்திரசிங் ஜடேஜா | பா.ஜ.க | பா.ஜ.க |
| 79 | ஜாம்நகர் தெற்கு | இல்லை | ஜாம்நகர் | ஆர்சி ஃபால்டு | பா.ஜ.க | பா.ஜ.க |
| 80 | ஜம்ஜோத்பூர் | இல்லை | ஜாம்நகர் | சிராக் கலரியா | இதேகா | பா.ஜ.க |
| 81 | கம்பாலியா | இல்லை | தேவபூமி துவாரகா | விக்ரம் மேடம் | இதேகா | பா.ஜ.க |
| 82 | துவாரகா | இல்லை | தேவபூமி துவாரகா | **காலியிடம்** | பா.ஜ.க | } |

## நாடாளுமன்ற உறுப்பினர்கள்
| 1952 | ஜெதலால் ஹரிகிருஷ்ண ஜோஷி | இந்திய தேசிய காங்கிரசு |
| --- | --- | --- |
| 1957 | மனுபாய் ஷா |  |
| 1962 |  |  |
| 1967 | என். தண்டேகர் | சுதந்திராக் கட்சி |
| 1971 | தௌலட்சின்ஜி பி. ஜடேஜா | இந்திய தேசிய காங்கிரசு |
| 1977 | வினோத்பாய் சேத் | ஜனதா கட்சி |
| 1980 | தௌலட்சின்ஜி பி. ஜடேஜா | இந்திய தேசிய காங்கிரசு |
| 1984 |  |  |
| 1989 | சந்திரேஷ் படேல் கோர்டியா | பாரதிய ஜனதா கட்சி |
| 1991 |  |  |
| 1996 |  |  |
| 1998 |  |  |
| 1999 |  |  |
| 2004 | விக்ரம்பாய் அர்ஜன்பாய் மேதம் | இந்திய தேசிய காங்கிரசு |
| 2009 |  |  |
| 2014 | பூனம்பென் ஹேமத்பாய் மடம் | பாரதிய ஜனதா கட்சி |
| 2019 |  |  |
| 2024 | } |  |